GiliGold/VAD_KnessetCorpus huggingface dataset:
מירי רגב: בכל מקרה, שזה ייכנס בנוהל ואני מבקשת מהיועץ המשפטי להוציא מכתב מסודר בענין הזה לשר הפנים ולמינהל התכונן.
מירי רגב: יפה, להוציא מכתב בקשה של הוועדה.
מירי רגב: אני רוצה לעבור להצעה.
מירי רגב: להקריא את הצו בבקשה.
מירי רגב: קדימה, כי יש לנו ב-11 מליאה והצבעות לא תופסות על חשבון המליאה.
מירי רגב: תקריאי את הבקשה.
<ורד קירו-זילברמן: "תיקון אכרזה על חלק מגן לאומי צור נתן, לפי תכנית המתאר של טייבה, טב/3400.
<ורד קירו-זילברמן: בהתאם לסעיף 26(ב) לחוק גנים לאומים, שמורות טבע, אתרים לאומיים ואתרי הנצחה, התשנ"ו-1998, יכול שר הפנים לבטל הכרזה על שטח מגן לאומי או משמורת טבע, בהסכמת השר להגנת הסביבה, המועצה לגנים לאומיים, שמורות טבע ואתרים לאומיים והרשות המקומית, ובאישור ועדת הפנים והגנת הסביבה של הכנסת.
<ורד קירו-זילברמן: הגן הלאומי צור נתן הוכרז לפי תכנית שד/1000, תכנית המתאר של מוא"ז דרום השרון, בשטח של כ-1,140 דונם, ודבר הכרזתו פורסם בקובץ התקנות 6233 מיום 26.3.2003.
<ורד קירו-זילברמן: התכנית שבנדון מבקשת לגרוע מהגן הלאומי שטח של 22.8 דונם וליעדה לאזור תעסוקה בישוב טייבה.
<ורד קירו-זילברמן: השר להגנת הסביבה נתן הסכמתו לתיקון ההכרזה" המכתב תוקן בעקבות בקשתנו אז התאריך פה הוא לא התאריך המקורי.
<ורד קירו-זילברמן: "מועצת גנים לאומיים ושמורות טבע נתנה הסכמתה לתיקון ההכרזה בישיבתה מס' 130 מיום 13.3.08.
<ורד קירו-זילברמן: ראש עיריית טייבה נתן הסכמתו לתיקון ההכרזה ביום" שוב, אנחנו ביקשנו מכתב מתוקן מראש העירייה המכהן וכל הניירת מצורפת ומונחת לפניכם.
<ורד קירו-זילברמן: "בהתאם לסעיף 26(ב) לחוק גנים לאומיים, שמורות טבע, אתרים לאומיים ואתרי הנצחה התשנ"ו-1998, מתבקש אישור הועדה בראשות חברת הכנסת רגב לתיקון ההכרזה כאמור.
<ורד קירו-זילברמן: "
<תומר רוזנר: להבא אנחנו מבקשים שנוסח הצו יונח על שולחן הוועדה ולא רק נוסח הבקשה.
מירי רגב: נמנעים – אין 3 בעד, מתנגדים אין, נמנעים אין.
מירי רגב: הצו עבר.
מירי רגב: נפתח כבר את הדיון.
מירי רגב: למרות שהדוברים שנרשמו אינם – אנחנו ניתן להם זכות דיבור כשיגיעו.
מירי רגב: מר דוידי, גמרתם לדבר על החוק?
מירי רגב: בוקר טוב לכולם, תודה לכבוד השר שנמצא פה אתנו בשעה מוקדמת זו.
מירי רגב: הוא מגיע לדיונים כדי להביע את עמדותיו באופן ברור.
מירי רגב: אנחנו מחכים לאנשים מבת ים.
מירי רגב: כולם בכניסה שם?
<אירנה גנין: אנחנו פה.
מירי רגב: אתם פה אבל החלק השני לא פה.
מירי רגב: יגידו לנו שאנחנו עושים מחטפים.
מירי רגב: אבל הם יגיעו.
מירי רגב: אני מתחילה עם הצעת החוק ששמה הצעת חוק הרשויות המקומיות (השעיית ראש רשות מקומית בשל הגשת כתב אישום) (תיקוני חקיקה), התשע"ד-2013.
מירי רגב: אחרי דיון קצת צפוף אתמול, הגענו למספר נושאים שאנחנו עוד צריכים לקבל עליהם התייחסויות.
מירי רגב: הנושא המהותי הוא בעניין מי בוחר את ממלא המקום של ראש העיר.
מירי רגב: האם בעצם על פי ההמלצה - - -
זבולון כלפה: תמיד המועצה בוחרת.
מירי רגב: מי בוחר, מי ממליץ או מי שקובע, מי יהיה ממלא מקומו של ראש העיר המושעה.
מירי רגב: העמדה של שר הפנים, שמקובלת עלי כיושבת-ראש הוועדה, היא שהמועצה היא זאת שתקבע מי ימלא את מקומו של ראש העיר המושעה וכמובן כל המשך הפעילות היא בהתאם לחקיקה שנאשר היום, בהסתייגויות ובתוספות כאלה ואחרות.
מירי רגב: העמדה השונה שהוצגה פה היא של השלטון המקומי, שהוצגה על-ידי עורכת הדין נועה בן אריה שאמרה: אנחנו מעדיפים את סעיף 14 לחוק.
מירי רגב: הסעיף קובע שראש העיר ממליץ והמועצה מאשרת.
מירי רגב: יש לנו כאן פערים.
מירי רגב: האמירה הזאת או ההמלצה שלכם לא מקובלת עלינו.
מירי רגב: אמרנו שנפתח את זה פה שוב לדיון.
מירי רגב: ביקשת גם רשות דיבור ולכן את תהיי ראשונת הדוברים, לפני שהשר יגיד את דבריו.
רינה פרנקל: יש לי עוד הצעה.
מירי רגב: רגע, נוסיף עוד הצעות אחר כך.
מירי רגב: מבחינת סדר הדוברים, כפי שגם שלחתי בדוא"ל, ראשון הדוברים מבחינת חברי הכנסת הוא נחמן שי, לאחר מכן – דב חנין, לאחר מכן – יעקב אשר שאיננו כאן, פריג' ומזרחי.
מירי רגב: מי שנמצא פה, נרשם.
מירי רגב: אבל בגלל שאת האחרים כבר רשמתי, ידברו לפניכם אם הם יגיעו.
מירי רגב: אני רושמת את דב, אני רושמת את רינה - - -
דוד צור: מי זה דב?
מירי רגב: אתה דוד – לא יעזור כלום, אתה דב, תחליף את ראש עיריית ראשון וזהו.
מירי רגב: שר הפנים, זה טוב לנו שהוא יחליף את - - -
גדעון סער: אתמול בערב שוחחתי עם חבר הכנסת דוד אזולאי ששאל אותי מה השם, אמרתי לו: כמו השם שלך.
גדעון סער: אז הוא אמר לי: לא נכון.
דוד צור: אני מקווה שהייתה לך השראה ממני.
מירי רגב: כל אחד חושב שההשראה ממנו.
גדעון סער: ההשראה שלי מסבא שלי זכרונו לברכה.
נחמן שי: זה הכול – הדרמה נגמרה.
מירי רגב: מזל טוב שיהיה בבחירת השם ושהילד יצליח ותרוו נחת ממנו.
מירי רגב: כבוד השר, אני מבקשת את אישורך שנועה תפתח עם אמירה שלהם ולאחר מכן אתה תציג את דבריך, נעבור לחברי הכנסת ולהתייחסויות של מנהל בתי המשפט – היועץ המשפטי הגיע?
מירי רגב: – הייתה לי שיחה ארוכה אתמול עם שפיצר והוא לא שכנע אותי.
מירי רגב: אני מקווה שהים אתם תשכנעו אותי.
מירי רגב: לאחר מכן התייחסות של משרד המשפטים ומשרד הפנים, אם היה לכם מה להוסיף אחרי מה שהשר יגיד, ואז אנחנו עוברים להצבעה היום על החוק, אלא אם יהיו כאן דברים שלא נקבל עליהם תשובות.
מירי רגב: נועה, בבקשה.
<נועה בן אריה: חברים, בוקר טוב.
<נועה בן אריה: אחרי הדיון אתמול במהלך שעות הערב והלילה, עשינו חשיבה מחודשת ודיונים במרכז השלטון המקומי.
<נועה בן אריה: אנחנו סבורים שהחוק הזה חשוב מאוד ומביא הישג מאוד משמעותי ולכן הוא חשוב מכדי להיכנס לפולמוס סביב נושא הבחירה.
<נועה בן אריה: רצינו לוודא מניעה של כלנתריזם אחרי בחירת ממלא המקום, ווידאנו שאכן לא יהיה מצב כזה אחרי מינוי ממלא המקום.
<נועה בן אריה: לכן הנושא של מינוי מקרב חברי המועצה, לפי הצעת השר, מקובל על מרכז השלטון המקומי ואנחנו נבקש מאוד לקדם את החוק לקראת הצבעות היום.
מירי רגב: ולאחר מכן ראשון הדוברים, חבר הכנסת נחמן שי.
גדעון סער: תודה גברתי יושבת-הראש, דברי נציגת מרכז השלטון המקומי מייתרים במידה רבה את דברי ולכן אני אקצר.
גדעון סער: הופתעתי מאוד משינוי החזית בעמדה של מרכז השלטון המקומי וחשבתי שההצעה שהובאה כחלופה תשדר מסר ציבורי מאוד רע, לפיה גם בהעדרו, ראש רשות שהוגש נגדו כתב אישום ושהוועדה מצאה חומרה בעבירות שלכאורה מיוחסות לו – הוא ימשיך ויקבע מי ימלא את מקומו בתקופת ההשעיה.
גדעון סער: חשבתי זה יוצר איזון לא נכון.
גדעון סער: לכן אני אומר לפרוטוקול שאני עומד על ההצעה המקורית שלי שמשקפת עמדה עקרונית.
גדעון סער: אני מאוד מקווה שזו גם העמדה של הוועדה.
גדעון סער: אני חושב שכל דבר אחר ישדר לציבור מסר לא נכון.
גדעון סער: אם יהיה צורך, אני אוסיף אחרי זה עוד.
גדעון סער: אני מנצל את רשות הדיבור לציין עוד שתי נקודות שראיתי עכשיו בחומר: אחת, בסעיף 19א(ב) יש אזכור: "בין שהעבירה נעברה בזמן שכיהן כראש רשות ובין לפני שהחל לכהן כראש רשות" – קודם כל, אני מבהיר שהחוק בהחלט חל גם על מצבים בהם נעברה עבירה מאוד חמורה אבל היא לא קשורה לכהונתו כראש רשות.
גדעון סער: אני לא רוצה לתת דוגמאות – כל אחד ידמיין.
גדעון סער: אבל אני חושב שלא נכון לציין את זה בצורה שזה נמצא פה במפורש מהטעם שבג"ץ בפסק דינו, ואנחנו כשבאנו לחוקק את החוק – התייחסנו כאחד המרכיבים, לחומרה, לעובדה שאלה עבירות שנעברו תוך כדי מילוי התפקיד הציבורי.
גדעון סער: זה שיקול.
גדעון סער: בוודאי זה לא שיקול בלעדי, אבל זה בהחלט שיקול שהוועדה, כאשר היא תדון בנושא הזה, היא תשקול.
גדעון סער: כאשר אנחנו מנסחים את הדברים באופן הזה אנחנו יוצרים מעין אקוויוולנטיות בין המצבים:
גדעון סער: בין עבירה שאין לה שום זיקה למילוי התפקיד הציבורי – גם אפשר לחשוב על הרבה דברים מינוריים שאין להם שום קשר לתפקיד הציבורי – לבין עבירה שכרוכה במילוי התפקיד הציבורי.
גדעון סער: לכן אני חושב שהתוספת הזאת מיותרת.
גדעון סער: הנקודה השנייה שנמצאת לקראת סוף החוק, מתייחסת לפרסום פרוטוקולי דיוני הוועדה.
גדעון סער: אני בהחלט חושב שההחלטות צריכות להתפרסם, אני חושב שהוועדה צריכה לעבוד בשקיפות.
גדעון סער: אבל נראה לי שיכול להיות שאנחנו הולכים פה כמה צעדים רחוק מדי במובן הזה שאנחנו מדברים על טריבונל מעין שיפוטי – אני לא יודע כמה טריבונלים מהסוג הזה, הפרוטוקולים שלהם - - -
מירי רגב: ההחלטות בוודאי.
מירי רגב: לגבי הפרוטוקולים אמרנו שנבדוק.
מירי רגב: בגלל שזה עניין שלך, אתה יכול לפרט יותר.
גדעון סער: אני רק אומר שצריכה להיות שקיפות.
גדעון סער: עיקרי הדברים צריכים לבוא לידיעת הציבור, בוודאי ההנמקות למה להשעות או לא להשעות ראש עיר מסוים.
גדעון סער: אבל להגיע למצב של פרסום מלא של הפרוטוקולים – אם תתנו לי דוגמה מחקיקה אחרת של טריבונלים מעין שיפוטיים שזה קורה בהם, אז יכול להיות שאני אגיד שזה בסדר וזה הגיוני.
גדעון סער: אני פשוט לא מכיר.
מירי רגב: מיקי, תכף תוכל להתייחס בעניין הזה וגם תומר.
מירי רגב: אני שמחה, קודם כל, ששר הפנים ומשרד הפנים קיבלו שאפשר ונכון לפרט את ההחלטות.
מירי רגב: אני מבקשת מנחמן שי לדבר.
מירי רגב: לאחר מכן – בוסקילה איננו, הוא היה ראשון הדוברים – אז התנועה למשילות ודמוקרטיה.
מירי רגב: אתה הבא, חבר כנסת דב חנין, אל תסתכל עלי ככה.
מירי רגב: אחריך – מזרחי.
מירי רגב: תחלק את הנוסח – מקסימום נצביע על נוסח מתואם פה.
נחמן שי: תודה רבה גברתי יושבת-הראש, למה התחלת כל כך מאוחר?
נחמן שי: חשבתי שאפשר להקדים את זה ל-07:00.
נחמן שי: אני זוכר דיונים אצלך - - -
מירי רגב: רציתי שתספיק את חדר הכושר, תספיק להתקלח, לאכול בריא.
נחמן שי: בכל מקרה, אנחנו נבוא מתי שתזמיני אותנו.
נחמן שי: אני רוצה להביע תמיכה בהצעת החוק הזאת.
נחמן שי: אני חושב שהיינו שמחים אם לא היינו צריכים לעסוק במצבים כאלה אבל מאחר שהמציאות מגלה שמקרים כאלה חזרו ונשנו, אז אין ספק שצריך להתייחס למצב הזה וגם לעדכן אותו בהתאם להתפתחויות, בהתאם למה שאנחנו מאמינים שנכון לישראל ב-2013.
נחמן שי: יש לי כמה הערות - - -
מירי רגב: ההערות שלך נרשמות כהסתייגויות, בסדר?
נחמן שי: הגשנו את זה.
מירי רגב: אלו אותן הסתייגויות, בסדר.
מירי רגב: אם יש הסתייגות שאתה לא דיברת עליהן, נא רשום אותן, היועץ המשפטי.
נחמן שי: קודם כל, בעניין המרכזי: מי מחליט – אני חושב שנכון לתת את המשקל למועצת העירייה.
נחמן שי: היא משקפת בצורה הכי מדויקת את הלכי הרוח ואת דעת הקהל או דעת הציבור בעיר או באזור הנתון.
נחמן שי: אני שמח שגם המרכז לשלטון מקומי התאים את עמדתו ושישנה פה הסכמה סביב העניין.
נחמן שי: גה גם מאוד עוזר לחוקים מהסוג הזה שהם באמת רגישים מאוד כי הם מתערבים אולי באיזשהו תהליך דמוקרטי.
נחמן שי: יש להערה לעניין הוועדה והשילוב של איש פוליטי בוועדה – כאן דובר על תקופת צינון מסוימת - - -
מירי רגב: של שנתיים.
נחמן שי: אז אולי כדאי אפילו תקופה יותר ארוכה, פשוט כדי שהוא יהיה רחוק ככל האפשר מעיסוק בעניינים פוליטיים.
נחמן שי: טוב שיש שם מישהו שרכש ניסיון ומכיר פוליטיקה – זה לא חטא לעסוק בפוליטיקה וזה בהחלט תרומה, אבל שיהיה אדם שיהיה מנותק ככל האפשר מההוויה הפוליטית.
נחמן שי: יביא את ניסיונו אבל לא בהכרח יהיה קשור לדמויות הפועלות.
דוד צור: יש הסכמה לשנתיים?
מירי רגב: פרק הזמן של שנתיים הוכנס לסעיף – הראנו לכם את ההצעה.
מירי רגב: זאת ההצעה שנמצאת בפניכם.
מירי רגב: יש לה תיקונים ויש כמה ורסיות כי לא ידעתי מה נסגור פה.
מירי רגב: יש כאן כמה ורסיות שאחת מהן אנחנו ניקח.
מירי רגב: אבל שנתיים זאת תקופה שכבר הוטמעה בחקיקה.
נחמן שי: אני מציע אפילו 5 שנים.
גדעון סער: אדם שהיה פעיל בחיים הפוליטיים בעבר, זה עדיין לא עבירה פלילית במדינת ישראל.
נחמן שי: אמרתי שזה יתרון.
גדעון סער: עם כל הכבוד, אם רוצים שאנשים טובים יבואו לחיים הציבוריים – אין לי דמות של מי שימונה כמשפטן לעניין הזה ובכלל לא בטוח שזה יהיה אדם שיש לו עבר.
גדעון סער: קיבלתי גם את הבקשה של היועץ המשפטי לממשלה – בנוסח המקורי של התזכיר זה לא הופיע – אבל קיבלתי את ההגבלה של השנתיים.
גדעון סער: ללכת על 5 שנים ו-10 שנים ו-20 – אני חושב שזה לא נכון.
דוד צור: ראוי מאוד.
זבולון כלפה: השנתיים חלים רק על סעיפים 1 ו-2.
גדעון סער: זה חל אך ורק על המשפטן.
גדעון סער: זה לא חל על ראש רשות לשעבר.
גדעון סער: שופט בדימוס - - -
מירי רגב: אנחנו סיכמנו אתמול, אמנם השר לא היה אבל דיברנו אתו לאורך כל הדיון, ערן דוידי אמר בשם השר שהוא מקבל – האם אני טועה, ערן, שהשר מקבל תקופת זמן של שנתיים על כולם?
<ערן דוידי: מה פתאום?
זבולון כלפה: בקטע הזה אני חושב שהעמדה של השר נכונה.
גדעון סער: בשום אופן לא.
גדעון סער: אני רוצה להחזיר למושכלות יסוד לפני שזה יגיע פה לכיוונים לא נכונים לדעתי.
גדעון סער: היה ויכוח והייתה שאלה גדולה מאוד: מי יהיה הפורום שייקבע לגבי ההשעיה?
גדעון סער: בדיונים שהיו עם מרכז השלטון המקומי ועם משרד המשפטים ועם אנשי משרדי, היו כאלו שאמרו זה יהיה בית המשפט.
גדעון סער: בסופו של דבר גברה הדעה שצריך פורום אחר מעין שיפוטי, הדיסציפלינה המשפטית היא הדומיננטית בו, ובראשו יישב שופט בדימוס ובנוסף יישב שם משפטן.
גדעון סער: אני חשבתי שחיוני שיהיה שם גם ראש רשות לשעבר.
גדעון סער: כאשר אנחנו מתייחסים להכרעה כשיש מתח בין הזכות לבחור ולהיבחר, בין הממד הדמוקרטי של בחירה ישירה של הציבור לבין הממד של טוהר המידות בשלטון המקומי ואמון הציבור בו, שההכרעה הזאת תשקף הסתכלות קצת יותר רחבה.
גדעון סער: זה מה שהיה ולא הייתה בתזכיר החוק שום מגבלה שאומרת אם אדם היה בעברו פעיל או לא פעיל בחיים הפוליטיים.
גדעון סער: היועץ המשפטי לממשלה, בשלב שלפני הגשת החוק לכנסת, ביקש שנוסיף מגבלה של שנתיים על המשפטן שיושב בוועדה.
מיקי רוזנטל: ראש העיר.
גדעון סער: ראשית, אמרנו שלא נמנה ראש עיר מכהן כי הוא מכהן כרגע - - -
מיקי רוזנטל: משפטן – סליחה, סליחה.
גדעון סער: אבל נגיד שראש עיר לשעבר היה בכל זאת דמות פוליטית – איך אני אמצא ראש עיר לשעבר שאין לו שום זיקה פוליטית?
גדעון סער: הכוונה הייתה להחיל מגבלה על המשפטן.
גדעון סער: אני חושב שהמגבלה שביקש היועץ המשפטי לממשלה סבירה – אני לא חושב שצריך ללכת מעבר לזה ואני גם מודיע שתבחר ועדה שהציבור הרחב יוכל לתת אמון בה ובשיקוליה.
זבולון כלפה: אדוני השר, אבקש לקבל הבהרה – מה המשמעות של פעיל בחיים - - -
מירי רגב: יש פה סדר, גדעון.
מירי רגב: יש פה אנשים שנרשמו מראש – תשיב רק על השאלה הזאת ואחר כך, אחרי הדוברים שנרשמו מראש, אני אתן לחברי הוועדה עדיפות: לדוד צור, מיקי רוזנטל וזבולון קלפה.
חמד עמאר: אני לא חבר ועדה אצלך?
מירי רגב: סליחה, לא ראיתי אותך, מר עמאר.
דוד צור: יכול להיות, למשל, חבר כנסת?
גדעון סער: מה פתאום?
דוד צור: חבר כנסת מכהן שהיה ראש עיר?
גדעון סער: מכהן?
גדעון סער: ודאי שלא.
גדעון סער: לא עולה בדעתי.
נחמן שי: מה פתאום.
גדעון סער: שאל חבר הכנסת קלפה מה "איש פוליטי" או מה זו הזיקה הפוליטית שהוגדרה – הזיקה הפוליטית היא, נגיד, חברות במוסד מפלגתי.
<תומר רוזנר: גוף בוחר, למשל.
גדעון סער: חברות במפלגה כשלעצמה – חברות פסיבית – לא פוסלת.
גדעון סער: עכשיו אני גם אומר לכל אחד מאתנו, לא שיש לי כוונות כאלה, יש הרבה משפטנים שהיו בעבר בחיים הפוליטיים ואף אחד לא מפקפק ביושר שלהם: דוד ליבאי, דן מרידור, משה נסים ועוד הרבה מאוד אנשים שהם משפטנים בדיסציפלינה שלהם.
גדעון סער: ברור לחלוטין שחבר כנסת, אם אמרנו שחברות במוסד מפלגתי היא זיקה, זה סוג כזה של זיקה – אתה תחיל את אותה מגבלה.
גדעון סער: אבל זה לא חל על אדם שהוא חבר פסיבי במפלגה.
זבולון כלפה: זאת אומרת שהאספקט הוא רק במישור הארצי – לא המקומי, לגבי הפוליטי?
מירי רגב: גם מקומי.
זבולון כלפה: פעיל פוליטי ברשות המקומית?
גדעון סער: מה הייתה הגדרה - - -
מירי רגב: אין הגדרה.
דוד צור: השר, לגבי ראש רשות אין שום סייג – לכאורה יכול להיות חבר כנסת מכהן.
גדעון סער: יש בחקיקה הגדרות ברורות.
גדעון סער: החקיקה בעבר, במקרים כאלה, דיברה על גוף בוחר.
גדעון סער: בימים שבהם מרכזי המפלגות בחרו אז הייתה חזקה שאדם שהוא חבר במוסד מפלגתי הוא כבר פעיל ברמה יותר גבוהה.
גדעון סער: אני לא יודע מה זה אומר לגבי המישור המקומי.
מירי רגב: מה אתה אומר, תומר?
גדעון סער: גם אם אדם חבר באיזושהי מועצת סניף כזאת או אחרת, אז יכול להיות שזה גם גוף בוחר.
<תומר רוזנר: כרגע אין הגדרה.
<תומר רוזנר: בהצעה לא מוגדר.
<תומר רוזנר: כתוב: לא פעיל בחיים הפוליטיים וחברות במפלגה לא תחשב.
גדעון סער: לא פעיל – בוא נגיד שכל אדם שנבחר למוסד מפלגתי הוא כבר פעיל בחיים הפוליטיים.
מירי רגב: מה אתה אומר בחוק, שירות המדינה - - -
<תומר רוזנר: יש חוק שתכף נסת
<תומר רוזנר: כל עליו בצורה יותר - - -
מירי רגב: תסתכלו בינתיים מה קורה בחוק שירות המדינה ותעדכנו אותנו ואז נחליט מה אנחנו עושים עם זה.
<עמי ברקוביץ: היועץ המשפטי של הכנסת מדבר על פעיל בחיים הפוליטיים, לכן אני חושב - - -
<יהודה זמרת: לקחו את זה משם, זה אותו דבר - - -
<עמי ברקוביץ: - - - יושב-ראש ועדת האיתור - - -
מירי רגב: תכף נחליט איך אנחנו ממשיכים.
מירי רגב: נחמן שי, קטענו אותך, תמשיך בבקשה בדבריך.
מירי רגב: אני מבקשת לאפשר לאנשים לדבר.
מירי רגב: כל הגופים שאמורים לתת לנו תשובות – לרשם את השאלות שמעלים חברי הכנסת כדי לתת אחר כך תשובות במרוכז, גם להיום וגם למה שעלה אתמול.
מירי רגב: בבקשה, נחמן.
נחמן שי: אני גם מבקש לבחון שוב את השאלה אם ראש עירייה שהושעה יכול להמשיך ולשמש כחבר מועצה, כי זה - - -
גדעון סער: אני חושב שכן.
מיקי רוזנטל: אנחנו העלינו את הסוגיה האם שר שהושעה לא יכול לכהן כשר?
מיקי רוזנטל: לא יכול לכהן כחבר כנסת?
גדעון סער: כחבר כנסת הוא יכול – כשר הוא לא יכול.
מירי רגב: הוא לא ראש עיר – אבל חבר מועצה כן.
משה מזרחי: - - - את העלית את העובדה שהנושא בעייתי - - -
מירי רגב: נכון, מזרחי, יש לנו סייגים.
מירי רגב: הכנסנו את זה לתוך החוק, מצאנו את הפתרון בגלל שזה עלה אתמול.
משה מזרחי: אז נשמע.
מירי רגב: אחרת קצת, מזרחי – הוועדה המייעצת תקבע אילו תפקידים ראש העיר המושעה יכול למלא.
מירי רגב: לדוגמה, הוא לא יכול לכהן שיושב-ראש ועדת תכנון ובנייה, הוא לא יכול - - -
מירי רגב: אבל זה נכנס לחוק.
מיקי רוזנטל: - - - לפי מה ביקשנו - - -
גדעון סער: כל עוד מטילים מגבלות על תפקידים מהסוג הזה זה הגיוני ולא מפקיעים את עצם חברותו במועצת העיר.
מירי רגב: אנחנו לא נתקדם כך.
מירי רגב: השר, אני מבקשת ממך שניתן להם לדבר ותכתוב את התשובות, אחרת לא נגיע להצבעה היום.
מירי רגב: אם אתם רוצים הצבעה היום – תנו לי לתת לחברי הכנסת לדבר, תרשמו את השאלות ותתנו תשובות במרוכז.
מירי רגב: השאלה הנוספת של נחמן:
מירי רגב: האם ראש העיר יכול להיות חבר מועצה ובאילו תפקידין.
מירי רגב: בבקשה, נחמן, הלאה.
נחמן שי: הדבר האחרון – האם יש איזשהו גבול ולוח זמנים עד כמה יכולה להימשך תקופת ההשעיה הזאת?
נחמן שי: הליכים משפטיים במדינת ישראל יכולים להימשך שנים, ציבור בעיר מסוימת אמר את דברו – בתהליך הזה זה יכול לגרום עוול או פגיעה ברצון הציבור.
נחמן שי: אני יודע שאנחנו לא אמורים להגיד לרשות השופטת מה לעשות ואיך לזרז הליכים אבל מצד שני זה צריך להיות מוגבל באיזשהו מקום בזמן.
מירי רגב: אני רואה שבוסקילה הגיע – יש לך 3 דקות, בבקשה.
מירי רגב: לאחר מכן – חבר הכנסת דב חנין.
<אורי בוסקילה: בוקר טוב, אני חושב שנאמרו פה כמעט כל הדברים, גם הסתייגויות.
<אורי בוסקילה: אבל אני חושב שאת הדבר המשמעותי ביותר אני רוצה להציג מהזווית שלנו, של חברי מועצה, של מי שנמצא בשלטון המוניציפלי.
<אורי בוסקילה: זוהי הפרקטיקה של השלטון המוניציפלי.
<אורי בוסקילה: אחד הדברים שתמיד מתפארים בהם, גם בכנסת, זה שמדברים על השלטון המוניציפלי כעל אי של יציבות שיש בו שלטון משמעותי, שיש בו ראש רשות עם סמכויות, שמייצר יציבות של החוק.
<אורי בוסקילה: אני חושב שבנושא שדברנו עליו אתמול בנוגע למניעת כלנתריזם, יש מדרון חלקלק: הולכים להחזיר את השלטון המוניציפלי, לעניות דעתי, למקומות שאנחנו לא רוצים להיות בהם.
<אורי בוסקילה: בואו נשאל את השאלה, אולי יש פתרון לזה, אני לא יודע – גם השר נמצא פה – מה יקרה מחר?
<אורי בוסקילה: יש היום קוניוקטורה פוליטית של 13 אנשים שהם ממנים את הממלא מקום, יום לאחר מכן לא מוצא חן בעיני הרעיון של גדעון ואני מייצר איזו מציאות שונה ואז אני אחליף את הממלא מקום הזה וחוזר חלילה.
<אורי בוסקילה: זאת אומרת, מה יקרה במציאות הזאת שאין ראש עיר שהוא זה שמציע, כמו שיש בתיקון 14א, אלא המועצה בוחרת?
<אורי בוסקילה: לעניות דעתי זה מדרון חלקלק שמחזיר אותנו לימים אפלים ואני בטוח שאף אחד מאתנו לא רוצה להגיע לשם.
<אורי בוסקילה: לכן אני חושב שזו המציאות שצריך לתת עליה את הדעת.
<אורי בוסקילה: אני אומר במקום הזה שאנחנו צריכים לזכור שאנחנו לא דנים על ניירות – אנחנו דנים באנשים שחזקת החפות עומדת להם.
<אורי בוסקילה: שמעתי פה מהרבה מהמחוקקים שלנו אמירות – חז"ל אמרו כבר: חכמים, היזהרו בדבריכם.
<אורי בוסקילה: מדובר פה האנשים שחזקת החפות עומדת להם: הם עדיין לא נשפטו, הם בקושי התחילו את ההליך המשפטי.
<אורי בוסקילה: לכן אני אומר שצריך לבדוק איך לא משנים את החוק, לא משנים את תיקון 14א שבו בפועל בשורה התחתונה, מי שממנה את ממלא המקום זו המועצה.
<אורי בוסקילה: אם לראש העיר לא יהיה רוב במועצה – היא לא תמנה את ממלא המקום או את הסגן.
<אורי בוסקילה: לכן שאני חושב שהאיזונים שאתה מדבר עליהם הם נכונים, להביא את החוק הזה עכשיו זה נכון, זה איזון נכון.
<אורי בוסקילה: לעת הזאת זה נכון.
<אורי בוסקילה: אבל צריך גם לא לשפוך את התינוק עם המים.
<אורי בוסקילה: לא מזמן, לפני פחות מחודשיים, 60% מהציבור – דיברו תמיד על הציבור, הציבור – הציבור אמר:
<אורי בוסקילה: אני רוצה את ראש הרשות הזה.
<אורי בוסקילה: לכן אסור להלקות ראש רשות פעמיים.
מירי רגב: לאחר מכן – התנועה למשילות ולדמוקרטיה.
דב חנין: תודה גברתי יושבת-הראש, החוק שבפנינו עוסק בסוגיה מורכבת מאוד ולכן גם הפתרונות מורכבים.
דב חנין: אבל לפני שאני אגיע לרעיונות ולהצעות לגבי הפתרונות, אני רוצה להגיד כמה מילים על נקודות המוצא.
דב חנין: קדום כל, נקודת המוצא הראשונה שלי היא שאסור לבטל במדינת ישראל את חזקת החפות גם כשמדובר באנשי ציבור.
זבולון כלפה: זה חידוש?
דב חנין: אני לא יודע אם זה חידוש, אבל יש מגמה מדאיגה ואני חושב שצריך לשים אליה לב.
דב חנין: המשמעות של חזקת החפות היא שאדם הוא חף מפשע כל עוד בית משפט לא הרשיע אותו.
דב חנין: הנקודה שהשנייה היא שלא המשטרה – שיש לי הרבה הערכה אליה – וגם לא הפרקליטות, עם כל הכבוד לה, יכולה לקבוע מי יהיה ראש עיר או מי יהיה נבחר ציבור בישראל, כי אם אנחנו נקבל את העיקרון הזה אנחנו נגיע למצב שבו המשטרה מחליטה מי בכלל מכהן ומי לא.
דב חנין: מצד שני, אני מסכים עם קביעתו העקרונית של בית המשפט העליון שלא ייתכן שאנשים שמואשמים בכתבי אישום בעבירות חמורות ימשיכו לכהן בתפקיד ציבורי כאילו לא קרה דבר, ולפעמים הדברים האלה גם מתמשכים שנים רבות וזה פוגע במערכת הציבורית, באמון הציבור במערכת השלטונית וכדומה.
דב חנין: לכן אין ברירה אלא לייצר מנגנון החלטה שלא יהיה טייס אוטומטי, גברתי יושבת-הראש, הוא יהיה מנגנון החלטה עם שיקול דעת שיוכל לקבל החלטה מי ומתי צריך בעצם להשעות אותו מהתפקיד.
דב חנין: יש לי הרבה מאוד הערכה, אדוני שר הפנים, למחשבה שהושקעה בהצעת החוק הזאת.
דב חנין: אני גם התלבטתי בכמה נקודות וברגע מסוים - - -
מירי רגב: במקום להגיד מה ההתלבטויות שלך – תגיד מה ההסתייגויות שלך כדי שנרשום אותן, בסדר?
מיקי רוזנטל: הוא רוצה לשתף אותנו בהתלבטויות שלו.
דב חנין: חשבתי, בשלב מסוים, שאולי בגלל האופי של מהלך ההשעיה, הוא צריך להיות חלק מההליך המשפטי, אולי כסוג של איזשהו קדם משפט.
דב חנין: שוחחתי אתמול עם שר הפנים בעניין הזה ובעקבות השיחה אתו השתכנעתי שיש בזה חיסרון גדול כי בעצם אנחנו גורמים לאותו בית משפט שדן בהליך העיקרי לקבל החלטה מאוד מוקדם, עוד בלי הראיות, שאחר כך כבר מכוונת את שיקול הדעת שלו בהמשך הדרך.
דב חנין: לכן אני מקבל גם את ההצעה הבסיסית של ועדה.
דב חנין: גברתי יושבת-הראש, מכיוון שאני מציע השלכות שבמובנים מסוימים יותר מרחיקות לכת להחלטת ההשעיה, אני מציע לחזק את האופי השיפוטי של הוועדה: להפוך אותה לפחות מנהלית ויותר שיפוטית.
מירי רגב: תרשמו את זה.
מירי רגב: זאת כבר הסתייגות, כן?
מירי רגב: זאת הסתייגות – הוא אומר: ועדה שיפוטית, לא מנהלית.
גדעון סער: הוא צריך להגיד מה הוא רוצה.
מירי רגב: עכשיו הוא יגיד – בבקשה.
דב חנין: אני מציע שלמשל, בראש הוועדה יעמוד שופט מחוזי לשעבר שימונה על ידי נשיא בית המשפט העליון כדי שהאופי יהיה יותר שיפוטי ופחות פוליטי.
דב חנין: אני חושב שלא נכון לחזק בדרך הזו את הריכוזיות בממשל המקומי על ידי זה שגם ההחלטות האלה יגיעו לשר הפנים או לאנשים ששר הפנים ממנה.
דב חנין: ההצעה שלי היא שכאשר כתב אישום מוגש בעבירה מסוג פשע או בעבירה מסוג עוון – היא תועבר באופן אוטומטי לאותה ועדה ואז מאותו רגע אנחנו ניכנס לסוג של עבודה בלו"ז כמו של ערעור בחירות – ערעור בחירות הוא הליך מאוד מיוחד: למרות כל הדברים אנחנו מבינים שיש אינטרס ציבורי ולכן כולם עובדים מהר מאוד עם לוחות זמנים קבועים.
דב חנין: אני מציע שמסגרת הזמן של עבודת הוועדה, עד קבלת ההחלטה שלה, יהיה 30 יום.
דב חנין: על ההחלטה הזו ניתן יהיה להגיש ערעור – לא תקיפה מנהלית אלא ערעור – בתוך 7 ימים לבית המשפט העליון.
דב חנין: בית המשפט העליון יקבל החלטה בתוך שבועיים והחלטתו תהיה סופית.
דב חנין: זאת אומרת שאנחנו נגיע למצב שתוך זמן לא רב תהיה לנו החלטה סופית בשאלת ההשעיה אחרי דיון בוועדה ובמידת הצורך, אם הוא לא משלים אתה, יוכל לערער ולהגיע לבית המשפט העליון שההחלטה שלו תהיה סופית.
דב חנין: המשמעויות של ההחלטה הזו שאני מציע הן השעיה מוחלטת לכל דבר ועניין מתפקיד של ראש העיר או מחברות אקטיבית בוועדות שבהן יש השפעה משמעותית על התהליכים, כמו ועדה לתכנון ובנייה.
דב חנין: השעיה מוחלטת.
דב חנין: ההשעיה לא שוללת מאותו אדם את חברותו במועצת העירייה – הוא חבר במועצת העירייה – אבל מעבר לחברות במועצת העירייה הוא לא יכול להיות פעיל בוועדות דרכן הוא יכול להשפיע על מה שמתרחש בעירייה באופן משמעותי.
דב חנין: כיוון שהשעיה היא השעיה מוחלטת אני לא רואה מקום לתת בתקופת ההשעיה שכר.
דב חנין: השכר הוא שכר על עבודה - - -
מיקי רוזנטל: אבל זה לא הגון – זה נכפה עליו.
דוד צור: עזוב את זה, מיקי, תן לו להשמיע.
דב חנין: שלילת השכר לטעמי איננה עונש אלא היא חלק מזה שהשכר הוא תמורה לעבודה שאדם עושה.
דוד צור: אבל היא מתנגשת עם מה שאמרת קודם על התמשכות ההליך, אז אתה לא מצפה שהאיש - - -
דב חנין: לכן אני מציע לצמצם מאוד את התמשכות ההליך – אני תכף אמשיך בעניין הזה – אני מציע הליך מאוד קצר יחסית - - -
דוד צור: ואם הוא יזוכה – יוחזר לו הכסף?
מיקי רוזנטל: זה בכל מקרה.
מיקי רוזנטל: בחוק נכתב שכל - - -
דב חנין: אדוני היושב-ראש, אני לא חושב שהמשכורת היא זכות שמגיעה למישהו.
דב חנין: היא תמורה לעבודה שהוא עובד בתור ראש מועצה.
דב חנין: לפי תפיסתי היא לא זכות שמגיעה לו, ולכן חברי מועצה לא מקבלים היום שכר.
דב חנין: כיוון שהוא חבר מועצה – הוא לא מקבל שכר, כמו כל חברי המועצה.
דב חנין: אלא אם ייקבע – ואני מקווה שייקבע – שחברי מועצה גם יקבלו שכר.
מירי רגב: יש לך עוד שלוש דקות מתוך 10 הדקות.
נחמן שי: אני החזרתי לך 7.
דב חנין: תקבענה הוראות, גברתי, שתהיינה תיקון לחוק בתי המשפט.
דב חנין: אני יודע שההוראה הזאת כתובה בחוק לגבי משפטים בכלל, שמשפט פלילי ייערך מיום ליום - - -
מירי רגב: אז מה אם היא כתובה?
דב חנין: היא לא מיושמת.
דב חנין: אבל אני אומר שכאן יש אינטרס ציבורי – אני לא יודע בדיוק איך לנסח את הדברים – אבל האינטרס הציבורי הזה מחייב שהמשפט הזה יזכה לקדימות - -
מירי רגב: זה יכנס לנו בוועדה.
דב חנין: - - מבחינת המערכת המשפטית, יזכה לקדימות.
דב חנין: תקופת ההשעיה הבסיסית צריכה להיות לחצי שנה וניתן להאריך אותה.
דב חנין: אבל המסר צריך להיות שכל המערכת צריכה להזדרז ולהתנהל מהר יותר.
דב חנין: אני מסכים לגמרי עם עמדת השר, אני מבין שכולם מסכימים אתו, שמי שיבחר את מחליפו של המושעה זה אך ורק מועצת העיר ברוב קולות.
דב חנין: זה גם ההליך הדמוקרטי, זה ההליך הראוי.
דב חנין: אני מציע להכניס עוד נקודה אחת: מבחינת החברות – שמעתי את דבריו של השר בעל-פה, אבל הם לא במאה אחוז תואמים את הכתוב בטקסט הכתוב – אומר השר שמבחינתו, השתתפות בחיים הפוליטיים משמעה, למשל, חברות במוסדות של מפלגה, אבל בניסוח הכתוב נאמר: "השתתפות בפעילות במוסדותיה".
דב חנין: זאת אומרת, נניח שחבר מרכז שלא מגיע לישיבות – הוא לא נחשב לפעיל.
גדעון סער: אל תדאגו, לא ימונו חברי מרכז - - -